קרח צף

קרח סחף, [[גרינלנד]]
קרח מהיר (משמאל, לאורך קו החוף) לעומת קרח צף נסחף (ימין) בתרחיש דינמי היפותטי של קרח ים
קרח צף (נקרא גם קרח סחף או נסחף; באנגלית: Drift ice) הוא קרח ים שאינו מחובר לקו החוף או לכל עצם קבוע אחר.<ref name="WMO" /><ref name="Weeks"></ref><ref name="Lepparanta">Leppäranta, M. 2011. The Drift of Sea Ice. Berlin: Springer-Verlag.</ref> בניגוד לקרח יבשתי , ש"מחובר" ליבשה. קרח צף הוא רובד קרח שצף על פני הים במרחבי האוקיינוסים באזורי הקטבים. שכבת הקרח מתחדשת כל שנה. באזורים מסוימים עובי הקרח הצף מגיע למטר אחד, באזורים בהם קיימת שכבת קרח יציבה עובי הקרח מגיע לעובי שמעל ל-4 עד 5 מטרים. במקרים יוצאים מן הכלל השכבה יכולה להגיע לעובי של כ-20 מטר. לעיתים קרובות הקרח הצף עשוי משברי גושי קרח שהתאחדו יחד וקפאו לגוש גדול.

קרח צף נסחף, נישא עם הרוחות וזרמי ים, ומכאן שמו. כאשר גושי קרח צף נדחסים וקופאים יחד עם גושי קרח צף נוספים וכל המסה הזאת קופאת לגוש קרח אחד ענק (ששטחו גדול מעל ל־70% משטח הכיסוי של כל הגושים יחד), נקרא לו גוש קרח דחוס וגדוש-pack ice.<ref name="WMO"></ref> רוחות וזרמים יכולים להערים את הקרח הזה לכדי רכסי קרח בעובי של עד עשרות מטרים. רכסי קרח אלה מהווים אתגר עבור ספינות שוברות קרח הפועלות באוקיינוסים ובימים הקפואים.

קרח צף מורכב מגושי קרח הפזורים על שטחי ים נרחבים, חתיכות בודדות של קרח ים ברוחב של 20 מטרים או יותר. גושי קרח מסווגים לפי גודלם: קטנים – בגודל 20–100 מטרים; בינוניים – בגודל 100–500 מטרים; גדולים - בגודל 500–2000 מטרים; עצומים – בגודל 2–10 קילומטרים; וענקים - בגודל של יותר מ-10 קילומטרים.<ref name="NSIDC"></ref><ref name="ECGlossary"></ref>

קרח צף משפיע על:
* אפשרויות ניווט
* השפעה אקלימית (גושי קרח בקוטב)
* השפעה גאולוגית
* השפעת ביוספרה (אקולוגיה של קרח ים)

קרח צף הנסחף כנחשול קרח יכול להפעיל כוחות אדירים כאשר הוא פוגע בחופים, הוא יכול לגזור הגים ומדחפים מספינות הוא יכול להרוס מזחים ומבנים הנמצאים על חופי הים. ספינות יכולות להיתקע בין גושי קרח.

שני גושי הקרח הצף העיקריים על כדור הארץ הם גוש הקרח הארקטי בקוטב הצפוני וגוש הקרח האנטארקטי בקוטב הדרומי. אזורי גושי הקרח שנוצרו בקטבים של כדור הארץ נוצרו ממי ים: אזורי גושי הקרח הארקטי באוקיינוס הארקטי ואזורי הקרח האנטארקטי בהאוקיינוס הדרומי משנים באופן משמעותי את גודלם במהלך השינויים העונתיים בשנה. בגלל כמויות אדירות של מים שנוספים או מופחתים (כתוצאה מקפאונם או הפשרתם של גושי הקרח הללו) מהאוקיינוסים ומהאטמוספירה, להתנהגות אזורי הקרח בקטבים יש השפעה משמעותית על שינויי האקלים העולמיים.<gallery mode="packed" heights="160">
קובץ:Kontio towing.jpg|שוברת הקרח קונטיו, שבתמונה זו נתקעה בקרח צף תוך כדי גרירת ספינת משא בקרח צפוף בצפון הים הבלטי
קובץ:Wrangelisland.jpg|תמונת לוויין של קרח צף אוקיינוס הקרח הצפוני מסביב לאי ורנגל
קובץ:Icebreaker Aurora on drift ice at Sea of Okhost.jpg|קרח צף בים אוחוצק
קובץ:Aboard Aurora Icebreaker at Sea of Okhost.jpg|על סיפון שוברת הקרח של אורורה בים אוחוטסק
</gallery>סחיפת קרח עונתית בים אוחוטסק ליד החוף הצפוני של הוקאידו, יפן, הפכה לאטרקציה תיירותית,<ref>[https://www.nytimes.com/2006/03/14/world/asia/a-ports-ice-is-thinning-and-so-is-its-tourist-trade.html "A Port's Ice Is Thinning, and So Is Its Tourist Trade"], The New York Times, March 14, 2006.</ref> והיא אחת מ -100 נופי הקול של יפן . ים אוחוטסק הוא האזור הדרומי ביותר בחצי הכדור הצפוני שבו ניתן להבחין בקרח צף.<ref></ref>

== ראו גם==
* קרחון
* קרחון ימי
* נחשול קרח
* פוליניה
* קרח ים
* מדף קרח
* גאומורפולוגיה קרחונית

== קישורים חיצוניים ==

* [https://rotter.net/forum/scoops1/748588.shtml מפלאי ההתחממות הגלובלית: המסת הקרחונים מסייעת להציל, זמנית לפחות, דובי קוטב, אתר רוטר.נט]
* [https://web.archive.org/web/20061110185125/http://www.irbs.com/bowditch/pdf/chapt34.pdf "קרח בים"] : פרק מתוך ה- American Practical Navigator של נתנאל בוודיץ '
* 
* 
* [http://arctic.atmos.uiuc.edu/cryosphere/ קריוספירה היום: תנאי קרח הים הארקטי הנוכחיים]
* [https://web.archive.org/web/20061205023010/http://southport.jpl.nasa.gov/polar/iceinfo.html כל מה שאי פעם רצית לדעת על קרח ים אבל פחדת לשאול]
* [https://web.archive.org/web/20110719105150/http://imkhp7.physik.uni-karlsruhe.de/~eisatlas/ אטלס של סחף קרח ים אנטארקטי]
* [https://archives-manuscripts.dartmouth.edu/repositories/2/resources/1117 המסמכים של פול גורדיאנקו אודות קרח] בספריית מכללת דארטמות']

== הערות שוליים ==

*
קטגוריה:אוקיינוגרפיה
קטגוריה:מדעי כדור הארץ
קטגוריה:קרח